EkBass/fiwiki-20250220-pages-articles huggingface dataset:
SOS (kirjasarja)

SOS on Enid Blytonin kirjoittama kirjasarja, joka kertoo seitsemästä lapsesta – Peteristä, Janetista, Pamista, Barbarasta, Colinista, Jackista ja Georgesta – sekä heidän Bella-koirastaan. Lapset ovat perustaneet salaseuran nimeltä SOS (Salainen Osasto Seitsemän), ja heillä on tapana aina Bellan kanssa päätyä jännittäviin seikkailuihin. Kirjasarjan ensimmäisen osan nimi on SOS ja aution talon vanki. == Sos-sarja == * SOS ja aution talon vanki (1973) (The Secret Seven 1949) * SOS ja sirkuksen arvoitus (1973) (Secret Seven Adventure 1950) * SOS järjestää kaiken (1973) (Well Done Secret Seven 1951) * SOS ja junanryöstäjät (1973) (Secret Seven on the Trail 1952) * SOS pulassa (1974) (Go Ahead Secret Seven 1953) * SOS ei anna periksi (1974) (Good Work Secret Seven 1954) * SOS ja variksenpelätti (1974) (Secret Seven Win Through 1955) * SOS ja äreä puutarhuri (1975) (Three Cheers Secret Seven 1956) * SOS ja kadonnut tyttö (1975) (Secret Seven Mystery 1957) * SOS ja varastettu viulu (1975) (Puzzle for the Secret Seven 1958) * SOS ja ilotulitus (1975 (Secret Seven Fireworks 1959) * SOS ja kaukoputken arvoitus (1976) (Good Old Secret Seven 1960) * SOS ja koiravaras (1976) (Shock for the Secret Seven 1961) * SOS aina valmiina (1977) (Look Out Secret Seven 1962) * SOS ja vanhan hevosen tapaus (1977) (Fun for the Secret Seven 1963) Luokka:Enid Blyton Luokka:Nuortenkirjasarjat
John Joseph Gerry

John Joseph Gerry (1. kesäkuuta 1927 – 13. joulukuuta 2017) oli australialainen roomalaiskatolinen piispa. Hänet vihki papiksi Brisbanen arkkihiippakuntaan Pietro Fumasoni Biondi 21. joulukuuta 1950, ja hänet nimitettiin sen vihkipiispaksi sekä Lugmadin titulaaripiispaksi 5. kesäkuuta 1975. Piispaksi konsekroinnin suoritti 29. heinäkuuta Francis Roberts Rush, jota avustivat Thomas Francis Little ja Bernard Joseph Wallace.Catholic- Hierarchy.org: Bishop John Joseph Gerry Gerry jäi eläkkeelle 11. helmikuuta 2003. == Lähteet == Luokka:Australialaiset papit Luokka:Katoliset piispat Luokka:Vuonna 1927 syntyneet Luokka:Vuonna 2017 kuolleet
Vetyatsidi

Vetyatsidi (HN3) on vedyn ja typen muodostama melko pysymätön epäorgaaninen yhdiste. ==Ominaisuudet== Vetyatsidin rakenteessa typpiatomit ovat lähes täysin lineaarisesti toisiinsa nähden. Sen rakennetta voidaan kuvata kahdella resonanssimuodolla ja sidosten kertaluvut ovat 1½ ja 2½ ja pituudet vastaavasti 1,24 Å ja 1,13 Å. : Vetyatsidi on herkästi haihtuva neste, joka on epästabiili ja hajaantuu helposti typeksi ja vedyksi. Se liukenee veteen ja liuos on heikosti hapan, vetyatsidin happovakion arvo on 1,2·10-5, joka on lähellä etikkahapon happovakion arvoa ja nämä ovat siis suunnilleen yhtä happamia. Vetyatsidi reagoi emästen kanssa muodostaen suoloja, atsideja. Vesiliuokset, joissa vetyatsidia on noin 10 massaprosenttia, ovat suhteellisen pysyviä, mutta 20-prosenttiset liuokset voivat hajaantua jopa räjähdysmäisesti.Horst H. Jobelius & Hans-Dieter Scharff: Hydrazoic Acid and Azides, Ullmann's Encyclopedia of Industrial Chemistry, John Wiley & Sons, New York, 2000 Teoksen verkkoversio Viitattu 30.4.2012 Vetyatsidi on pistävänhajuinen ja erittäin myrkyllinen yhdiste. Jopa alle miljoonasosan konsentraatiot ilmassa voivat olla vaarallisia. ==Valmistus== Ensimmäisen kerran vetyatsidia valmisti Theodor Curtius vuonna 1890 hapettamalla hydratsiinia typpihapokkeella. Hapettimena voidaan käyttää myös esimerkiksi typpihappoa tai vetyperoksidia. Nykyään yhdistettä valmistetaan tyypillisimmin käsittelemällä natriumatsidia rikkihapolla. :2 NaN3 \+ H2SO4 → 2 HN3 \+ Na2SO4 ==Lähteet== Luokka:Epäorgaaniset hapot Luokka:Typpiyhdisteet
Kylpeviä miehiä

Kylpeviä miehiä on norjalaisen Edvard Munchin (1863–1944) öljytyö kankaalle (206×227,5 cm) vuodelta 1907–1908. Tämä Antellin kokoelmiin kuuluva työ tallennettiin Ateneumin taidemuseoon vuonna 1911. Edvard Munch maalasi energisyyttä uhkuvin siveltimenvedoin maalatun työn pohjoissaksalaisessa Warnemüden merikylpyläkaupungissa. Maalauksen katsotaan kuvastavan luottamusta veden, maan ja kylpemisen tervehdyttäviin ominaisuuksiin. Aihe oli hänelle suorastaan poikkeuksellinen, koska hän maalasi usein yksinäisyyden sekä miehen ja naisen välisen suhteen ongelmallisuuden teemaa. Hän oli itse kärsinyt välirikosta naisystävänsä kanssa, mikä oli ajanut hänet liialliseen alkoholinkäyttöön ja ajoittaisiin aistiharhoihin. Warnemüdessä hänen elinvoimansa kuitenkin palasi. Tämä ei ollut silti lopullista vaan hän joutui syksyllä 1908 hermoparantolaan Kööpenhaminaan. Teos oli vuonna 1911 näytteillä Ateneumissa Elämän ikäkaudet -triptyykin keskiosana. Teos ostettiin Antellin kokoelmiin, vaikkakin hankintaa pidettiin skandaalina tuohon aikaan. Munch sai silti joksikin aikaa jäljittelijöitä suomalaisista taiteilijoista; Juho Mäkelä, Yrjö Ollila ja Jalmari Ruokokoski olivat tällaisia taiteilijoita. ==Lähteet== * Huusko, Timo: Edvard Munch: Kylpeviä miehiä. Teoksessa Ateneum- opas. Toim. Timo Huusko, 2007, s. 77. Luokka:Ateneumin kokoelmat Luokka:Edvard Munchin maalaukset
Antonio Arellano Durán

Antonio Arellano Durán (13. kesäkuuta 1927 – 2. maaliskuuta 2003) oli venezuelalainen roomalaiskatolinen piispa. Hänet vihittiin papiksi 1. marraskuuta 1955 ja nimitettiin San Carlos de Venezuelan hiippakunnan johtoon 3. kesäkuuta 1980. Piispaksi vihkiminen seurasi 24. elokuuta. Pääkonsekraattorina toimi Alejandro Fernández Feo-Tinoco, jota avustivat José Léon Rojas Chaparro ja Medardo Luis Luzardo Romero. Arellano Durán asetettiin virkaansa 6. syyskuuta 1980, ja hän toimi siinä, kunnes jäi eläkkeelle 27. joulukuuta 2002.Catholic-Hierarchy.org: Bishop Antonio Arellano Durán == Lähteet == Luokka:Venezuelalaiset papit Luokka:Katoliset piispat Luokka:Vuonna 1927 syntyneet Luokka:Vuonna 2003 kuolleet
Äärellinen topologinen avaruus

Äärellinen topologinen avaruus on äärelliseen joukkoon määritelty topologia. Topologiaa on kehitetty lähinnä äärettömiin joukkoihin, mutta äärelliset topologiat voivat olla esimerkiksi yksinkertaisia havainnollistuksia joissakin tilanteissa. Äärellisen joukon topologia voidaan määritellä yleistä topologiaa yksinkertaisemmin. Joukon X potenssijoukon P(X) osajoukko τ on topologia, jos # ∅ ∈ τ ja X ∈ τ # jos U ∈ τ ja V ∈ τ, niin U ∪ V ∈ τ # jos U ∈ τ ja V ∈ τ, niin U ∩ V ∈ τ Äärellisen joukon kaikki topologiat muodostavat hilan. ==Esimerkkejä== ===Tyhjä ja yhden pisteen joukko=== Tyhjällä joukolla ∅ on vain yksi topologia, jonka ainoa avoin joukko on tyhjä joukko. Myös yhden pisteen joukolla on vain yksi topologia. Siinä avoimet joukot ovat tyhjä joukko ja ainoan alkion sisältävä joukko. ===Kaksi pistettä=== Joukolla {a,b} on neljä topologiaa. # {∅, {a,b}} (minimitopologia) # {∅, {a}, {a,b}} # {∅, {b}, {a,b}} # {∅, {a}, {b}, {a,b}} (diskreetti topologia) Aidosti erilaisia topologioita on kolme, koska edellä olevista toinen ja kolmas ovat selvästi keskenään homeomorfisia. Näiden kanssa homeomorfinen topologia on nimeltään Sierpińskin avaruus. ===Kolme pistettä=== Kolmen pisteen joukossa {a,b,c} on 29 erilaista topologiaa, mutta vain 9 näistä on keskenään ei-homeomorfista. #{∅, {a,b,c}} (minimitopologia) #{∅, {c}, {a,b,c}} #{∅, {a,b}, {a,b,c}} #{∅, {c}, {a,b}, {a,b,c}} #{∅, {c}, {b,c}, {a,b,c}} #{∅, {c}, {a,c}, {b,c}, {a,b,c}} #{∅, {a}, {b}, {a,b}, {a,b,c}} #{∅, {b}, {c}, {a,b}, {b,c}, {a,b,c}} #{∅, {a}, {b}, {c}, {a,b}, {a,c}, {b,c}, {a,b,c}} (diskreetti topologia) Viimeiset viisi näistä ovat T_0-avaruuksia. Minimitopologiassa 1 ja topologioissa 2, 3 ja 4 pisteet a ja b eivät ole topologisesti erottuvia. ==Topologisia ominaisuuksia== Äärellinen topologinen avaruus on selvästi kompakti, koska jokainen avoin peite on äärellinen. Samoin jokainen äärellinen topologinen avaruus on N_2. ===Erotteluaksioomat=== Äärellinen topologinen avaruus on T_1 vain, jos se on diskreetti. Jokaisen pisteen komplementti on äärellinen unioni suljetuista pisteistä ja siis suljettu, joten jokaisen pisteen on oltava avoin. Näin ollen mikään diskreettiä avaruutta karkeampi topologinen avaruus ei voi olla T_1, T_2 eli Hausdorff tai toteuttaa mitään ylempää erotteluaksioomaa. ==Äärellisten topologioiden lukumäärä== Yksinkertaista kaavaa erilaisten topologioiden lukumäärälle ei tunneta. Alla oleva taulukko on kopio OEIS-sarjoista. Topologioiden lukumäärä n pisteen joukossa n Eri topologioita Eri T0-topologioita Ei-homeomorfisia topologioita Ei-homeomorfisia T0-topologioita 0 1 1 1 1 1 1 1 1 1 2 4 3 3 2 3 29 19 9 5 4 355 219 33 16 5 6942 4231 139 63 6 209527 130023 718 318 7 9535241 6129859 4535 2045 8 642779354 431723379 35979 16999 9 63260289423 44511042511 363083 183231 10 8977053873043 6611065248783 4717687 2567284 OEIS A000798 A001035 A001930 A000112 == Kirjallisuutta == * Luokka:Topologiset avaruudet
Andrés Stanovnik

Andrés Stanovnik (s. 15. joulukuuta 1949 Buenos Aires) on argentiinalainen roomalaiskatolinen arkkipiispa. Hänestä tuli kapusiini 16. heinäkuuta 1978, ja hänet vihittiin papiksi 2. syyskuuta 1978. Hän sai 30. lokakuuta 2001 nimityksen Reconquistan hiippakunnan johtoon. Piispaksi konsekroinnin suoritti 16. joulukuuta Jorge Mario Bergoglio, jota avustivat Juan Rubén Martinez, Juan Rodolfo Laise, Santos Abril y Castelló ja Gustavo Arturo Help.Catholic- Hierarchy.org: Archbishop Andrés Stanovnik, O.F.M. Cap. Stanovnik sai 27. syyskuuta 2007 nimityksen Corrientesin arkkipiispaksi. == Lähteet == Luokka:Argentiinalaiset papit Luokka:Katoliset arkkipiispat Luokka:Vuonna 1949 syntyneet Luokka:Elävät henkilöt
Gustavo Arturo Help

Gustavo Arturo Help (s. 12. lokakuuta 1946) on argentiinalainen roomalaiskatolinen piispa. Hänet vihittiin papiksi Lomas de Zamoran hiippakuntaan 29. joulukuuta 1972 ja nimitettiin Venado Tuerton hiippakunnan johtoon 16. joulukuuta 2000. Piispaksi konsekroinnin suoritti 19. maaliskuuta 2001 Desiderio Elso Collino, jota avustivat Juan Carlos Maccarone, Luis Teodorico Stöckler ja Paulino Reale Chirina. Help asetettiin virkaansa 24. maaliskuuta.Catholic-Hierarchy.org: Bishop Gustavo Arturo Help == Lähteet == Luokka:Argentiinalaiset papit Luokka:Katoliset piispat Luokka:Vuonna 1946 syntyneet Luokka:Elävät henkilöt
Carlos José Ñáñez

Carlos José Ñáñez (s. 9. elokuuta 1946 Córdoba) on argentiinalainen roomalaiskatolinen arkkipiispa. Hänet vihittiin papiksi Córdoban arkkihiippakuntaan 17. heinäkuuta 1971 ja nimitettiin sen vihkipiispaksi sekä Leten titulaaripiispaksi 12. joulukuuta 1990. Piispaksi vihkiminen seurasi 24. tammikuuta 1991. Pääkonsekraattorina toimi Raúl Francisco Primatesta, jota avustivat Ubaldo Calabresi ja Adolfo Roque Esteban Arana.Catholic- Hierarchy.org: Archbishop Carlos José Ñáñez Ñáñez sai 20. joulukuuta 1995 nimityksen Tucumánin koadjuuttoriarkkipiispaksi, joksi hänet asetettiin 2. helmikuuta 1996. Hänet nimitettiin 17. marraskuuta 1998 Córdoban arkkipiispaksi, ja tähän virkaan hänet asetettiin 12. maaliskuuta 1999. == Lähteet == Luokka:Argentiinalaiset papit Luokka:Katoliset arkkipiispat Luokka:Vuonna 1946 syntyneet Luokka:Elävät henkilöt
Verivampyyrit

Verivampyyrit eli verenimijät (Desmodontinae) on lehtikuonolepakoiden heimoon kuuluva lepakoiden alaheimo, joka toisinaan luokitellaan omaksi Desmontidae- heimokseen. Verivampyyrien alaheimoon kuuluu kolme nykyisin elävää lajia, joista jokainen luetaan omaan sukuunsa. Lajit ovat isoverenimijä eli vampyyri (Desmodus rotundus), jalkapoimuvampyyri (Diaemus youngi) ja Diphylla ecaudata. Verivampyyrien pään ja vartalon yhteispituus on 63–93 mm ja käsivarren pituus 50–63 mm. Verivampyyreja tavataan Meksikossa ja Keski-Amerikassa. Nimensä mukaisesti ne käyttävät verta pääasiallisena ravintonaan. Diaemus ja Diphylla -lajit käyttävät lähinnä lintujen, Diphylla joskus myös pienten nisäkkäiden verta. Isoverenimijä on lajeista ainoa, joka imee säännöllisesti nisäkkäiden verta ja voi purra myös ihmistä.Desmodontinae (Vampire Bats) Bobs Bat Cave == Katso myös == *Valevampyyrit (Megadermatidae) *Vampyyrileikko eli isovampyyri (Vampyrum spectrum) == Lähteet == Luokka:Lehtikuonolepakot Luokka:Seulonnan keskeiset artikkelit
Rouva Bertha Stenmanin muotokuva

Rouva Bertha Stenmanin muotokuva on Jalmari Ruokokosken (1886–1936) vuonna 1913 maalaama öljytyö kankaalle, 67×68 cm. Ateneumin taidemuseo osti sen kokoelmiinsa maalauksen valmistumisvuonna 1913. Pietarissa syntyneen ja kasvaneen suutarinpoika Jalmari Ruokokosken taiteeseen antoi näkemystä taiteilijan innostus impressionistien ja Toulouse-Lautrecin taiteeseen. Samoin vuonna 1911 Helsingissä pidetty Norjalaisen taiteen näyttely antoi Ruokokoskelle lisää itseluottamusta ja hänen taiteensa värikkyys lisääntyi. Tanskaan matkustaminen vuonna 1912 oli Ruokokoskelle merkittävää, hän matkusti sinne kahdestikin samana vuonna. Tanskassa ja heti sen jälkeen Helsingissä Ruokokoski maalasi viidessä viikossa lähes 60 maalausta. Ne hän asetti näytteille Ateneumin suureen saliin yhteisnäyttelyssä William Lönnbergin kanssa. Yksi maalauksista oli tämä muotokuva, joka esittää taidekauppias Gösta Stenmanin Bertha-vaimoa. Ruokokoskelle näyttely oli loistava myyntimenestys, vaikkakin sanotaan että se sysäsi hänet lopullisesti vuoteen 1920 kestäneeseen alkoholismin kierteeseen. == Lähteet == * Timo Huusko: Jalmari Ruokokoski: Rouva Bertha Stenmanin muotokuva. Teoksessa Ateneum- opas. Toim. Timo Huusko, 2007, s.78. == Aiheesta muualla == * Teos Suomen Kansallisgallerian sivuilla: Kokoelmat: Rouva Bertha Stenmanin muotokuva. Luokka: Suomalaiset maalaukset Luokka:Ateneumin kokoelmat Luokka:Muotokuvamaalaukset
Tomáš Vincour

Tomáš Vincour (s. 19. marraskuuta 1990 Brno, Tšekkoslovakia) on tšekkiläinen uransa lopettanut jääkiekkoilija. Hän on pelipaikaltaan oikea laitahyökkääjä, mutta osaa pelata myös keskellä. Vincour siirtyi Avalancheen huhtikuussa 2013, mitä ennen hän pelasi Dallas Starsissa sekä farmijoukkue Texas Starsissa. Dallas varasi hänet NHL:n varaustilaisuuden 2009 viidennellä kierroksella ja hän aloitti NHL-uransa kaudella 2010–2011. == Lähteet == Luokka:Tšekkiläiset jääkiekkoilijat Luokka:Dallas Starsin varaamat pelaajat Luokka:Vuonna 1990 syntyneet Luokka:Elävät henkilöt
Juan Antonio Flores Santana

Juan Antonio Flores Santana (3. heinäkuuta 1927 Bocas de Licey, Tamboril – 9. marraskuuta 2014 Santiago de los Caballeros) oli dominikaanilainen roomalaiskatolinen arkkipiispa. Hänet vihittiin papiksi 12. heinäkuuta 1953 ja nimitettiin La Vegan piispaksi 24. huhtikuuta 1966. Piispaksi vihkiminen seurasi 12. kesäkuuta; pääkonsekraattorina toimi Hugo Eduardo Polanco Brito, jota avustivat Tomás Francisco Reilly ja Juan Félix Pepén y Soliman.Catholic- Hierarchy.org: Archbishop Juan Antonio Flores Santana Flores Santana sai 13. heinäkuuta 1992 nimityksen Santiago de los Caballerosin piispaksi ja sitten 14. helmikuuta 1994 arkkipiispaksi. Hän jäi eläkkeelle 16. heinäkuuta 2003. == Lähteet == Luokka:Dominikaanilaiset papit Luokka:Katoliset arkkipiispat Luokka:Vuonna 1927 syntyneet Luokka:Vuonna 2014 kuolleet
Antonio Camilo González

Antonio Camilo González (s. 7. helmikuuta 1938) on dominikaanilainen roomalaiskatolinen piispa. Hänet vihittiin papiksi La Vegan hiippakuntaan 1. heinäkuuta 1962 ja nimitettiin sen johtoon 10. lokakuuta 1992. Piispaksi konsekroinnin suoritti 8. joulukuuta Nicolás de Jesús López Rodríguez, jota avustivat Hugo Eduardo Polanco Brito ja Juan Antonio Flores Santana.Catholic- Hierarchy.org: Bishop Antonio Camilo González == Lähteet == Luokka:Dominikaanilaiset papit Luokka:Katoliset piispat Luokka:Vuonna 1938 syntyneet Luokka:Elävät henkilöt
Michel Louis Coloni

Michel Louis Coloni (25. elokuuta 1927 Pariisi – 6. heinäkuuta 2016 Tivernon) oli ranskalainen roomalaiskatolinen arkkipiispa. Hänet vihki papiksi Pariisin arkkihiippakuntaan Emile-Arsène Blanchet 17. huhtikuuta 1954. Hänet nimitettiin Pariisin vihkipiispaksi ja Oëan titulaaripiispaksi 11. toukokuuta 1982, ja piispaksi vihkiminen seurasi 8. lokakuuta. Pääkonsekraattorina toimi Jean-Marie Lustiger, jota avustivat Louis-Paul-Armand Simonneaux ja Daniel- Joseph-Louis-Marie Pézeril.Catholic-Hierarchy.org: Archbishop Michel Louis Coloni Coloni sai 30. tammikuuta 1989 nimityksen Dijonin piispaksi ja 16. joulukuuta 2002 arkkipiispaksi. Hän jäi eläkkeelle 13. helmikuuta 2004. == Lähteet == Luokka:Ranskalaiset papit Luokka:Katoliset arkkipiispat Luokka:Vuonna 1927 syntyneet Luokka:Vuonna 2016 kuolleet
Pyykkärit

Pyykkärit on taiteilija Tyko Sallisen (1879–1955) vuonna 1911 maalaama suomalaisen modernismin avainteos (öljytyö kankaalle), 154 × 136 cm. Maalaus ostettiin Ateneumin taidemuseon kokoelmiin vuonna 1916. Pyykkärien ihmiskuva herätti huomiota heti sen ilmestyessä, vuonna 1912. Teos herätti sekä hilpeyttä että suuttumusta. Värikkään kokonaisuuden malleja pidettiin liian karikatyyrimäisina ja alkukantaisina, mitä ajatusta saattoi osittain korostaa tieto, että vasemmanpuoleinen malli on Sallisen vaimo Helmi, eli "Mirri". Toisaalta Sallinen ei muissakaan töissään hienostele eikä estetisoi. Tehoa hän lisäsi tauluunsa Pariisissa 1909 omaksumallaan tekniikalla, jonka tuloksena paksu kipsipitoinen pohjustus kuultaa himmeän väripinnan raoista. Sallisen naiskuva on kiinnostanut myös nykykatsojia. Vaimoaan Sallinen kuvasi muissa tauluissaan vuoroin aistillisena, vuoroin vaistonvaraisena biologisena olentona, jonka tehtävänä oli vain jälkeläisten tuottaminen. Nämä työt ovat herättäneet ajatuksen, että heidän suhteensa oli viha-rakkaus-suhde. Toisaalta Pyykkärit-työssä on keskiössä hyväntuulisten rupattelevien pyykkäreiden vahva yhteisyys suomalaisessa suvessa. ==Lähteet== * Timo Huusko: Tyko Sallinen: Pyykkärit. Teoksessa Ateneum- opas. Toim. Timo Huusko, 2007, s.79. ==Aiheesta muualla== *Pyykkärit Kansallisgallerian sivuilla Luokka:Tyko Sallisen maalaukset Luokka:Ateneumin kokoelmat
Elonkorjuu (maalaus)

Elonkorjuu on taiteilija Marcus Collinin ( 1882-1966) öljyvärimaalaus kankaalle, 90,5×98,5 cm, vuodelta 1915. Maalaus ostettiin vuonna 1915 Ateneumin taidemuseon kokoelmiin. Collin korostaa Elonkorjuussa liikettä ja hahmojen alkukantaisuutta. Maalauksen ihmiset ovat kuin maan osa, jotka rytmikkäästi kokoavat viljalyhteitä. Viljan kahina sekä paine, jonka viljankeruulle epävarmaa säätä enteilevä taivas aiheuttaa, ovat aistittavissa teoksessa. Collin oli itse kotoisin ruotsinkielisestä virkamiesperheestä, joten kansanelämä ei ollut hänelle itsekoettua. Lieneekö se syynä siihen, että ihmiset monesti työskentelevät kuin yhtenä joukkona hänen maalauksissaan; heistä ei erotu persoonallisuuksia. Hänelle tyypillistä on myös kuvata heidät positiivisen humoristisessa valossa. Collin teki paljon opintomatkoja. Elonkorjuu-maalauksesta on löydetty, kuten Collinin taiteesta yleensäkin, yhtymäkohtia ranskalaisen Honoré Daumier´n tuotantoon. Tämän maalauksen yhteydessä on viitattu myös Venäjän avantgarde-taiteelle ominaisiin piirteisiin, joissa kubismi ja ekspressionismi saa polttoaineensa kansanomaisista aiheista. Vuonna 1912 Collin oli Pariisissa Paul Serusierin oppilaana. Tällöin hän perehtyi paremmin niin kubismiin kuin Cézannenkin taiteeseen. ==Lähteet== Timo Huusko: Marcus Collin: Elonkorjuu. Teoksessa Ateneum- opas. Toim. Timo huusko, 2007, s.81. ==Aiheesta muualla== * Maalaus Suomen Kansallisgallerian sivuilla: Kokoelmat: Elonkorjuu. Luokka:Suomalaiset maalaukset Luokka:Ateneumin kokoelmat Luokka:Kubistiset maalaukset
Bill Granger

Bill Granger, joka käytti salanimiä Joe Gash ja Bill Griffith, (1. kesäkuuta 1941 Chicago, Yhdysvallat – 22. huhtikuuta 2012 Manteno, Illinois, Yhdysvallat) oli yhdysvaltalainen jännityskirjailija. Erityisesti hänet tunnetaan kylmän sodan ilmapiirissä liikkuvista vakoilutrillereistä. Niistä saivat Suomessa huomiota Mies menneisyydestä (1983), joissa tapahtumat sijoittuvat osittain Suomeen, ja KGB:n huulipunaa (1986), jossa siinäkin piipahdetaan Suomessa. Granger aloitti työuransa toimittajana ja työskenteli Chicago Tribunessa ja sitten Chicago Sun-Timesissa. Vapaaksi kirjailijaksi ja toimittajaksi hän jäi 1970-luvun lopulla. Hän ehti kirjoittaa 28 teosta ennen aivohalvausta vuonna 2000, minkä jälkeen kirjoittaminen ei enää onnistunut.Keijo Kettunen, Vakoilujuonet ulottuivat myös Suomeen, Kuolleet, Helsingin Sanomat 30.4.2011 sivu C 6 Artikkelin verkkoversio Grangerin vakoilutrillereiden päähenkilönä oli agentti Devereaus, koodinimeltään Marraskuu, joka liikkuu Yhdysvaltojen turvallisuusviraston toimeksiannosta eri puolilla maailmaa. Näistä teoksista viisi on suomennettu. Granger sai teoksestaan Public Murders Edgar-palkinnon. ==Suomennetut teokset == * Mies menneisyydestä, alkuteos: The British cross, suom. Ritva Lassila.Kirjayhtymä, 1984 ISBN 951-26-2654-3 * Sielumessu vakoojalle, alkuteos: Schism, suom. Ritva Lassila. Kirjayhtymä, 1985 ISBN 951-26-2765-5 * Zürichin numerot, alkuteos: The Zürich numbers, suom. Ritva Lassila. Kirjayhtymä, 1986 ISBN 951-26-2951-8 * Koodi Hemingway, alkuteos: The Hemingway notebook, suom. Ritva Lassila. Kirjayhtymä, 1987 ISBN 951-26-3029-X * KGB:n huulipunaa, alkuteos: There are no spies, suom. Ritva Lassila. Kirjayhtymä, 1988 ISBN 951-26-3159-8 ==Lähteet== ==Aiheesta muualla== *Muistokirjoitus Daily Heraldissa Luokka:Yhdysvaltalaiset jännityskirjailijat Luokka:Vuonna 1941 syntyneet Luokka:Vuonna 2012 kuolleet
OK Perintä

B2 Impact Oy on vuonna 1991 perustettu perintäalan yritys. Se on Suomen toiseksi suurin perintäalan yritys ja osa kansainvälisillä markkinoilla toimivaa norjalaista B2 Impact -konsernia. Lokakuussa 2024 yritys vaihtoi nimensä OK Perinnästä B2 Impactiksi. Suomessa B2 Impactilla on toimipisteen Helsingissä, Tampereella ja Vaasassa. Lisäksi yhtiöllä on tytäryhtiö B2 Impact OÜ Virossa, joka toimi aiemmin OK Incure -nimellä. Yrityksen toimitusjohtaja on ollut Jennie Ollila syyskuusta 2019. B2 Impactin liikevaihto oli 60,1 miljoonaa euroa vuoden 2023 tilinpäätöksen mukaan. ==Palvelut== B2 Impact palvelee yrityksiä ja yhteisöjä tarjoamalla perintä- ja luottotietopalveluita ja huolehtimalla esimerkiksi maksumuistutuksista sekä saatavien ostosta. Osana inhimillistä perintätyyliään B2 Impact tarjoaa myös PreCollection-palvelua, jolloin kuluttaja-asiakkaalle soitetaan muistutuspuhelu ennen kuin erääntynyt lasku siirtyy perintään. Lisäksi B2 Impact tarjoaa neuvonta- ja lakipalveluita niin yritys- kuin kuluttaja-asiakkaille. B2 Impact haluaa olla uuden ajan perintätoimisto, joka harjoittaa inhimillistä perintää. Pelkkien perintäkirjeiden sijaan B2 Impact lähestyy asiakkaitaan esimerkiksi puhelimitse, tekstiviestitse tai kotisivujen chatin kautta. ==Lähteet== == Aiheesta muualla == *Kotisivut *http://www.parempityoelama.fi/parhaat- tyopaikat/yleinen-sarja/ok-perinta/ Luokka:Suomen finanssipalveluyhtiöt Luokka:Vaasalaiset yritykset
Beachwood Sparks

Beachwood Sparks on yhdysvaltalainen vaihtoehto-country-yhtye, joka perustettiin vuonna 1997 Los Angelesissa. Yhtyeen perustivat basisti Brent Rademaker ja kitaristi Christopher Gunst. Myöhemmin mukaan liittyivät kitaristi Dave Scher ja rumpali Jimi Hey. ==Diskografia== ===Albumit/EP:t=== *Beachwood Sparks (2000 Sub Pop) *Once We Were Trees (2001, Sub Pop) *Make the Cowboy Robots Cry EP (2002, Sub Pop) *The Tarnished Gold (2012, Sub Pop) ===Singlet=== *"Desert Skies"/"Make It Together" (1998) Bomp Records) *"Midsummer Daydream"/"Windows 65" (1999) *"Once We Were Trees"/"Wake Up, Little Suzie" (2000) *"Ballad of Never Rider" (2000 Devil in the Woods Nro. 38) *"By Your Side"/"Sun Surrounds Me"/"Quietly Be"/"Close the Door Lightly When You Go" (2001 Sub Pop) Luokka:Psykedeeliset popyhtyeet Luokka:Yhdysvaltalaiset country-yhtyeet
Ranskan Indokiinan valtaus

Ranskan Indokiinan taistelu oli Japanin ja Vichyn Ranskan joukkojen välinen Ranskan Indokiinan hallinnasta käyty taistelu, joka alkoi 22. syyskuuta 1940 ja päättyi neljä päivää myöhemmin Japanin voittoon. Japani miehitti alueita aina sodan loppuun vuoteen 1945. Luokka:Tyynenmeren sodan taistelut toisessa maailmansodassa Luokka:Ranskan taistelut
Mandoliinin soittaja

Mandoliinin soittaja on venäläisen taiteilijan Marc Chagallin (1887-1985) öljyvärein pahville liimatulle paperille maalaama maalaus, 50×37,5 cm, vuodelta 1914. Se lahjoitettiin Ateneumin taidemuseolle vuonna 1945. Chagallin David-veljeä kuvaava Mandoliinin soittaja on syntynyt Valko-Venäjän alueella taiteilijan kotikaupungissa Vitebskissä. Chagall oli juuri palannut kotiin Pariisista, jossa hän oli asunut neljä vuotta. Tätä ennen hän oli opiskellut Pietarissa vuodesta 1907 Leon Bakstin johdolla. Venäläisten elementtien yhdistäminen Ranskan uudenaikaiseen taiteeseen näkyy hyvin tässä maalauksessa. Pariisissa Chagall oli kiinnostunut kubismista ja fauvistien värikkäästä ilmaisukielestä. Pietarin ajalta on peräisin lapsuuden unimaailman ilmestyminen hänen kuviinsa. Mandoliinin soittaja ostettiin Suomeen vuonna 1916 Helsingissä järjestetystä venäläisen taiteen näyttelystä. Salon Srindbergillä pidetyssä näyttelyssä oli esillä 36 Chagallin teosta sekä Wassily Kandinskyn, Nata Altmanin ja Olga Rozanovan tuotantoa. Maalaus ostettiin Keirknerin perheeseen, joka lahjoitti sen Ateneumiin vuonna 1945. Näyttely kiinnosti suomalaistaiteilijoita. Sen vaikutusta on katsottu näkyvän kuitenkin vain Greta Hällfors-Sipilän sekä Sulho Sipilän teoksissa. ==Lähteet== Timo Huusko: Marc Chagall: Mandoliinin soittaja. Teoksessa Ateneum- opas. Toim. Timo Huusko, 2007, s.82. Luokka:Ateneumin kokoelmat Luokka:Venäläiset maalaukset
Damián Santiago Bitar

Damián Santiago Bitar (s. 12. helmikuuta 1963) on argentiinalainen roomalaiskatolinen piispa. Hänet vihittiin papiksi Villa Marían hiippakuntaan 13. joulukuuta 1987 ja nimitettiin San Juston hiippakunnan vihkipiispaksi sekä Turris Tamallenin titulaaripiispaksi 4. lokakuuta 2008. Piispaksi konsekroinnin suoritti 8. joulukuuta José Ángel Rovai, jota avustivat Roberto Rodríguez ja Carlos José Ñáñez.Catholic-Hierarchy.org: Bishop Damián Santiago Bitar Bitar sai 26. lokakuuta 2010 nimityksen Oberán piispaksi, jonka virkaan hänet asetettiin 4. joulukuuta. == Lähteet == Luokka:Argentiinalaiset papit Luokka:Katoliset piispat Luokka:Vuonna 1963 syntyneet Luokka:Elävät henkilöt
Johanneksen kirkko (maalaus)

Johanneksen kirkko on modernisti-taiteilija Greta Hällfors-Sipilän (1899–1974) n. vuonna 1918 öljyvärein kankaalle maalaama maalaus, kooltaan 73,5 × 66,5 cm. Ateneumin taidemuseo osti maalauksen vuonna 1991. Johanneksen kirkko -maalaus tuo mieleen Marc Chagallin taiteen ilmavuuden ja perspektiivien leikin. Taideopiskelijat Greta Hällfors-Sipilä ja Sulho Sipilä olivat nuoripari, joka oli tutustunut Marc Chagallinkin töitä sisältäneeseen Venäläisen taiteen -näyttelyyn Helsingissä vuonna 1916. Mutta myös muutoin venäläisen, samoin kuin saksalaisen taiteen uudet virtaukset olivat olleet esillä Suomessa. Hällfors-Sipilä suosi töissään vesi- ja guassivärejä ja katsotaankin, että Johanneksen kirkko -maalaukseen on myös tarttunut jotain vesiväritöiden lennokkuudesta. Maalauksessa on mukana koomisia ihmishahmojakin. Maalauksen kolmen päävärin (punaisen, sinisen ja keltaisen) samanaikainen raikas käyttö oli outo ilmiö Suomen taiteessa tuohon aikaan. Johanneksenkirkko näkyi taiteilijaparin kodin ikkunoista, Laivurinrinne 2:sta. ==Lähteet== Olavinen, Anja: Greta Hällfors-Sipilä: Johanneksen kirkko. Teoksessa Ateneum-opas. Toim. Timo Huusko, 2007, s. 83. ==Aiheesta muualla== * Teos Suomen Kansallisgallerian sivuilla: Kokoelmat: Johanneksen kirkko. Luokka: Suomalaiset maalaukset Luokka:Ateneumin kokoelmat
Baldomero Carlos Martini

Baldomero Carlos Martini (s. 12. lokakuuta 1939) on argentiinalainen roomalaiskatolinen piispa. Hänet vihittiin papiksi San Franciscon hiippakuntaan 7. syyskuuta 1969 ja nimitettiin sen johtoon 2. joulukuuta 1988. Piispaksi vihkiminen seurasi 5. helmikuuta 1989. Pääkonsekraattorina toimi Raúl Francisco Primatesta, jota avustivat Ubaldo Calabresi ja Agustín Adolfo Herrera. Martini asetettiin virkaansa 5. maaliskuuta 1989.Catholic- Hierarchy.org: Bishop Baldomero Carlos Martini Martini sai 14. helmikuuta 2004 nimityksen San Juston piispaksi. == Lähteet == Luokka:Argentiinalaiset papit Luokka:Katoliset piispat Luokka:Vuonna 1939 syntyneet Luokka:Elävät henkilöt
José Ángel Rovai

José Ángel Rovai (19. lokakuuta 1936 Córdoba – 19. kesäkuuta 2024Catholic- Hierarchy.org: Bishop José Ángel Rovai) oli argentiinalainen roomalaiskatolinen piispa. Hänet vihittiin papiksi Córdoban arkkihiippakuntaan 15. elokuuta 1963 ja nimitettiin sen vihkipiispaksi sekä Abaradiran titulaaripiispaksi 13. elokuuta 1999. Piispaksi vihkiminen seurasi 1. marraskuuta. Pääkonsekraattorina toimi Carlos José Ñáñez, jota avustivat Estanislao Esteban Karlic ja José María Arancibia. Rovai sai 3. lokakuuta 2006 nimityksen Villa Marían piispaksi, jonka virkaan hänet asetettiin 3. joulukuuta. Hän jäi eläkkeelle 28. helmikuuta 2013. == Lähteet == Luokka:Argentiinalaiset papit Luokka:Katoliset piispat Luokka:Vuonna 1936 syntyneet Luokka:Vuonna 2024 kuolleet
Göteborgin raitiotieliikenne

Göteborgin raitioliikenne () on osa Göteborgin joukkoliikennettä. Raitioliikennettä tilaa Göteborgs Spårvägar Västtrafikin ohjauksen alla. Järjestelmä kattaa noin 160 kilometriä yksittäistä raitiota, laittaen sen Ruotsin suurimmaksi raitiojärjestelmäksi. Vuonna 2006 järjestelmää palveli 200 raitiovaunua, jotka toimivat kahdellatoista päivä- ja viidellä yölinjalla. Näiden lukujen oletetaan nousevaan Kringenin (Kollektivringenin, joukkoliikennekehän) valmistuttua. Göteborgin raitioverkosto on Pohjoismaiden suurin. Vuonna 2007 Göteborgin raitiovaunuilla tehtiin 100,5 miljoonaa matkaa.Antalet delresor med spårvagn passerade 100 miljoner ==Linjat== Linjanumero Linja Pituus Pysäkkejä Matka-aika Keskinopeus Matkustajia päivässä (2005) Tynnered – Östra sjukhuset 15,59 km 33 47/49 min 19,1 km/h 32 500 Högsbotorp – Mölndal 27 40 minTimetable value, not actually measured Marklandsgatan – Kålltorp 12,68 km 30 44/45 min 16,9 km/h 32 400 Mölndal – Angered 19,26 km 21 41/40 min 28,2 km/h 27 400 Torp – Länsmansgården 13,78 km 29 39/38 min 21,2 km/h 25 500 Länsmansgården – Kortedala 24,55 km 46 71/71 min 20,7 km/h 43 400 Tynnered – Bergsjön 21,05 km 35 54/55 min 23,0 km/h 35 900 Frölunda – Angered 21,31 km 25 46/47 min 27,2 km/h 19 600 Kungssten – Angered 18,98 km 21 43/43 min 26,5 km/h 25 600 Guldheden – Eketrägatan/Biskopsgården 8,79 kmFrom Guldheden to Eketrägatan. 17/23 24/31 / 25/32 min 21,7 km/hFrom Guldheden to Biskopsgården. 15 600 Saltholmen – Bergsjön 21,83 km 38 58/58 min 22,6 km/h 38 000 suunniteltu linja Sahlgrenska – Brämaregården 13 23 min Brämaregården – Nymånegatan Centralstation – Liseberg – (Sankt Sigfrids plan) erikoistapahtumalinja == Kalusto == Alla olevassa taulukossa on Göteborgin raitioliikenteessä (linjaliikenteessä) tällä hetkellä käytettävät raitiovaunutyypit. Vaunutyyppi Käytössä Olemassa ASEA/MGB M31 80 80 AnsaldoBreda Sirio 64 65 ASEA/ASJL M28 56 57 Hägglund M29 56 57 Bombardier M33 Flexity Göteborg 1 2 ==Lähteet== == Aiheesta muualla == Luokka:Göteborgin liikenne Luokka:Göteborg Luokka:Ruotsin raitiotieliikenne
Martini

Martini voi tarkoittaa seuraavia: * Martini, ranskalainen kilpa-autovalmistaja * Martini, ginistä ja vermutista valmistettu cocktail * Martini & Rossi, italialainen alkoholijuomien valmistaja * Martini, seuraavien henkilöiden sukunimi: ** Baldomero Carlos Martini‎ (s. 1939), argentiinalainen katolinen piispa ** Carlo Martini (1913–1986), italialainen katolinen arkkipiispa ** Carlo Maria Martini (1927–2012), italialainen katolinen arkkipiispa ja kardinaali ** Dino Martini, Dean Martin, alkujaan Dino Paul Crocetti (1917–1995), yhdysvaltalainen elokuvanäyttelijä, laulaja, televisiojuontaja ** Giovanni Battista Martini (1706–1784), italialainen säveltäjä, musiikkiteoreetikko, -historioitsija, -kirjailija ja -pedagogi ** Johannes Martini (n. 1440–1498), ranskalais-flaamilainen säveltäjä ** Mauro Martini (s. 1964), italialainen autourheilija ** Mia Martini (1947–1995), italialainen laulaja ** Olaus Martini (1557–1609), Ruotsin arkkipiispa 1601–1609 ** Paola De Martini (s. 1964), italialainen ralliautoilija ** Pierluigi Martini (s. 1961), italialainen kilpa-autoilija ** Simone Martini (1284–1344), italialainen taidemaalari.
Estanislao Esteban Karlic

Estanislao Esteban Karlic (s. 7. helmikuuta 1926) on argentiinalainen roomalaiskatolinen arkkipiispa ja yksi kirkon kardinaaleista. Hänet vihittiin papiksi 8. joulukuuta 1954 ja nimitettiin Córdoban arkkihiippakunnan vihkipiispaksi sekä Castrumin titulaaripiispaksi 6. kesäkuuta 1977. Piispaksi vihkimisen suoritti 15. elokuuta Raúl Francisco Primatesta, jota avustivat Alfredo Guillermo Disandro ja Cándido Genaro Rubiolo.Catholic-Hierarchy.org: Estanislao Esteban Cardinal Karlic Karlic nimitettiin 19. tammikuuta 1983 Paranán koadjuuttoriarkkipiispaksi, ja 1. huhtikuuta 1986 hänestä tuli sen arkkipiispa, jona hän toimi, kunnes jäi eläkkeelle 29. huhtikuuta 2003. Hänet ylennettiin kardinaaliksi 24. marraskuuta 2007, jolloin hänet nimitettiin Beata Maria Vergine Addolorata a piazza Buenos Airesin kardinaalipapiksi. Hän oli kardinaaliksi päästessään yli 80-vuotias, joten hänellä ei ollut alun pitäenkään oikeutta äänestää konklaavissa.The Cardinals of the Holy Roman Church: KARLIC, Estanislao Esteban Karlic syntyi kroatialaiseen maahanmuuttajaperheeseen ja opiskeli Córdoban suuressa seminaarissa sekä Paavillisessa gregoriaanisessa yliopistossa. Hän on toiminut suuren seminaarin filosofian jaoksen johdossa ja teologian professorina samassa seminaarissa. Hän on lisäksi ollut muun muassa Argentiinan piispainkonferenssin puheenjohtajana vuosina 1996–1999 ja toisen kauden 1999–2002. == Lähteet == Luokka:Argentiinalaiset kardinaalit Luokka:Katoliset arkkipiispat Luokka:Vuonna 1926 syntyneet Luokka:Elävät henkilöt
Jar-Sale

Jar-Sale () on Jamalin kunnallispiirin hallintokeskuksena toimiva kylä (selo) Jamalin Nenetsian autonomisen piirikunnan Jamalin niemimaalla sijaitsevassa kunnallispiirissä Luoteis-Siperiassa, Obinlahden rannalla. Jar-Sale sijaitsee linnuntietä 192 kilometriä Jamalin Nenetsian pääkaupunki Salehardin koillispuolella. Vuoden 2010 väestönlaskennan mukaan Jar-Salessa asui 6 486 henkeä ja koko kunnallispiirissä 16 310. Väkiluku on ollut vahvassa kasvussa, sillä vuonna 1989 kylän väestöksi kirjattiin 3 753 asukasta. ==Katso myös== *Sukunsa viimeinen (2010), osittain Jar-Salen seudulla kuvattu elokuva ==Lähteet== ==Aiheesta muualla== *Jamalin piirin kotisivut (mo-yamal.ru) *Jar- Salessa sijaitseva Jamalin piirikunnan museo (Venäjän museoiden luettelon mukaan) (museum.ru) *Valokuvia Jar-Salesta (planeta.com) Luokka:Jamalin Nenetsian kylät ja taajamat Luokka:Jamalin piiri
Roberto Rodríguez

Roberto Rodríguez (14. elokuuta 1936 – 3. heinäkuuta 2021) oli argentiinalainen roomalaiskatolinen piispa. Hänet vihittiin papiksi 31. tammikuuta 1970 ja nimitettiin Córdoban arkkihiippakunnan vihkipiispaksi sekä Pertusan titulaaripiispaksi 12. marraskuuta 1992. Piispaksi vihkiminen seurasi 22. joulukuuta. Pääkonsekraattorina toimi Raúl Francisco Primatesta, jota avustivat Estanislao Esteban Karlic ja Jesús Arturo Roldán.Catholic- Hierarchy.org: Bishop Roberto Rodríguez Rodríguez sai 23. kesäkuuta 1998 nimityksen Villa Marían ja 24. toukokuuta 2006 La Riojan piispaksi. Hän jäi eläkkeelle 9. heinäkuuta 2013. == Lähteet == Luokka:Argentiinalaiset papit Luokka:Katoliset piispat Luokka:Vuonna 1936 syntyneet Luokka:Vuonna 2021 kuolleet
Joe Ledley

Joseph Christopher Ledley (s. 23. tammikuuta 1987 Cardiff, Wales) on walesiläinen jalkapalloilija, pelipaikaltaan keskikenttäpelaaja. Hän on edustanut liigatasolla Cardiff Cityä, Celticiä, Crystal Palacea, Derby Countya ja Charlton Athleticia. Ledley kuuluu Walesin maajoukkueen vakiomiehistöön ja on pelannut urallaan 77 A-maaottelua sekä tehnyt niissä neljä maalia. == Ura == Yhdeksänvuotiaana kotikaupunkinsa suurseuran Cardiff Cityn riveihin liittynyt Ledley teki debyyttinsä seuran edustusjoukkueessa 17-vuotiaana, syksyllä 2004. Ledley onnistui pian vakinnuttamaan paikkansa avauksessa, ja vähitellen myös suuremmat seurat alkoivat kiinnostua hänen palveluksistaan. Elokuussa 2008 juuri Englannin Valioliigaan noussut Stoke City teki Cardiffille kuuden miljoonan punnan tarjouksen, jonka seura kuitenkin hylkäsi. Ledleyn sopimus Cardiffin kanssa loppui kauden 2009–2010 jälkeen, jolloin hän aloitti sopimusneuvottelut vapaana pelaajana muun muassa Stoken, West Bromwich Albionin sekä AS Roman kanssa. Heinäkuussa 2010 Ledley allekirjoitti nelivuotisen sopimuksen Skotlannin suurseuran Celticin kanssa. Tammikuun lopussa 2014, kolmen ja puolen Celticissä pelatun kauden jälkeen, Ledley siirtyi Englannin Valioliigan Crystal Palaceen, jonka kanssa allekirjoitti kolme ja puoli vuotta kestävän sopimuksen. Skotlannissa pelatessaan hän oli voittamassa muun muassa kahta liigamestaruutta. Syksyllä 2017 Ledley siirtyi Derby Countyyn. Walesin A-maajoukkueessa Ledley on pelannut vuodesta 2005 lähtien,<ref name="rsssf/> Manchester Unitedin walesiläisen tähtipelaajan Ryan Giggsin lopetettua maajoukkueuransa. == Lähteet == Luokka:Walesilaiset jalkapalloilijat Luokka:Vuonna 1987 syntyneet Luokka:Elävät henkilöt
Sergio Osvaldo Buenanueva

Sergio Osvaldo Buenanueva (s. 19. joulukuuta 1963) on argentiinalainen roomalaiskatolinen piispa. Hänet vihittiin papiksi Mendozan arkkihiippakuntaan 28. syyskuuta 1990 ja nimitettiin sen vihkipiispaksi sekä Rusubbicarin titulaaripiispaksi 16. heinäkuuta 2008. Piispaksi vihkiminen seurasi 27. syyskuuta. Pääkonsekraattorina toimi José María Arancibia, jota avustivat Rafael Eleuterio Rey ja José Ángel Rovai.Catholic-Hierarchy.org: Bishop Sergio Osvaldo Buenanueva Buenanueva sai 31. toukokuuta 2013 nimityksen San Franciscon piispaksi. == Lähteet == Luokka:Argentiinalaiset papit Luokka:Katoliset piispat Luokka:Vuonna 1963 syntyneet Luokka:Elävät henkilöt
Tazovski

Tazovski () tai Taz, vuoteen 1949 saakka myös Halmer-Sede () on Tazin kunnallispiirin hallintokeskuksena toimiva kaupunkityyppinen taajama Jamalin Nenetsian autonomisen piirikunnan itäosissa Luoteis-Siperiassa, Tazinlahden pohjukassa, sinne laskevan Taz-joen suun eteläpuolella. Tazovski sijaitsee linnuntietä noin 540 kilometriä Jamalin Nenetsian pääkaupunki Salehardista itäkoillisen. ==Väestö== Vuoden 2010 väestönlaskennan mukaan taajamassa asui 6 793 henkeä ja koko Tazin eli Tazovskin kunnallispiirissä 16 537. Vuoden 2002 väestönlaskennan mukaan Tazovskin taajaman etninen jakauma oli seuraava: nenetsit 51,7%, venäläiset 31,3%, ukrainalaiset 6,9%, tataarit 3,0%, azerit 1,3 %, valkovenäläiset 0,7% ja muut kansallisuudet 5,1%. ==Historiaa == Ensimmäiset historialliset maininnat kylästä alueella liittyvät 1500-luvun kauppareitin kuvaamiseen. Tazin kylä tunnetaan siten yhtenä koko Jamalin Nenetsian piirikunnan vanhimmista asutuspaikkoina. Vuodesta 1883 alkaen kauppayhtiö (Funk, Murzein ja Vordropper) piti kauppa-asemaa kylässä Halmer- Seden alueella (nenetsiaksi: kuollut mäki/harju); sieltä vaihdettiin teetä, sokeria, tulitikkuja ja vastaavaan paikallisten asukkaiden kalaa vastaan. Seuraavana vuonna kauppayhtiö ryhtyi ostamaan paikallisten nenetsien Taz- joelta ja Tazinlahdelta pyytämää kalaa tonnikaupalla. Kauppiaat vaihtuivat, kylä kehittyi. Vallankumous puhkesi ja aikanaan tästä kaukaisesta kylästäkin tuli osa Neuvostoliittoa. Vuonna 1921 perustettiin ideologian mukaisesti kyläneuvosto, joka otti paikallisten asukkaiden elämän ja osuuskuntien järjestämisen vastuulleen. Kylän pääasiallinen toimeentulo oli lokakuussa 1931 kalastus, johon tarkoitukseen oli yhteensä seitsemän moottorivenettä tai kalastusalusta. Kylässä asui 2 560 henkeä, joista vain 14 oli lukutaitoisia... == Liikenneyhteyksiä== Taajamassa on kesäkaudella avoin jokisatama ja ainakin joskus käytössä ollut pienlentokenttä (helikopterilennot). Maantieyhteys muualle Jamalin Nenetsiaan olemassa petrokemian tuotantokenttien ja Urengoin kautta. Lähin rautatieasema on noin 10 kilometriä Urengoista länteen sijaitseva Korotšajevo. Lähin 100 tuhannen asukkaan kaupunki on Novyi Urengoi, joka sijaitsee linnuntietä noin 180 kilometriä lounaaseen (rautatie ja lentoasema). ==Lähteet== ==Aiheesta muualla== * Tazin eli Tazovskin piirin kotisivut Luokka:Jamalin Nenetsian kaupunkimaiset taajamat Luokka:Tazin piiri
Rafael Eleuterio Rey

Rafael Eleuterio Rey (18. huhtikuuta 1933 Maipú – 20. elokuuta 2024) oli argentiinalainen roomalaiskatolinen piispa. Hänet vihittiin papiksi Mendozan hiippakuntaan 20. joulukuuta 1958 ja nimitettiin sen vihkipiispaksi sekä Hiltan titulaariipiispaksi 30. huhtikuuta 1983. Piispaksi vihkiminen seurasi 3. heinäkuuta. Pääkonsekraattorina toimi Cándido Genaro Rubiolo, jota avustivat Carlos González Cruchaga ja León Kruk.Catholic-Hierarchy.org: Bishop Rafael Eleuterio Rey Rey sai 18. joulukuuta 1991 nimityksen Zárate-Campanan piispaksi, joksi hänet asetettiin 21. maaliskuuta 1992 ja jona hän toimi, kunnes erosi tehtävistään 3. helmikuuta 2006. == Lähteet == Luokka:Argentiinalaiset papit Luokka:Katoliset piispat Luokka:Vuonna 1933 syntyneet Luokka:Vuonna 2024 kuolleet
B. J. Ward

B. J. Ward (s. 16. toukokuuta 1944 Wilmington, Delaware, Yhdysvallat) on yhdysvaltalainen ääninäyttelijä ja oopperalaulaja. Hän oli Playboy Bunnyna vuonna 1963 New York Playboy Clubilla.Which famous women have worked as Bunnies? explayboybunnies.com Viitattu 30.4.2012 Ääninäyttelijänä Ward oli muun muassa Kiviset ja Soraset sarjasta tutun Betty Sorasen äänenä muutamissa animaatioelokuvissa, sekä Velma Dinkleyn äänenä vuosina 1997–2002 Scooby-Doon animaatioelokuvissa ja videopelissä. Ward teki urallaan myös muutamia näytelmärooleja muun muassa elokuviin The New Maverick (1978) ja Malice in Wonderland (1985). ==Filmografia== ===Elokuvat=== Vuosi Elokuva Rooli 1978 The New Maverick BJ Vinnien kätyri 1984 Mainiot murkkulaiset Galli Pikku ponit sivuäänet Robo Force: The Revenge of Nazgar Deena Strong Here Come the Littles Ashely 1985 Star Fairies Sparkle, Michelle, äiti 1986 Voltron: Fleet of Doom Prinssessa Allura, Ginger, Lisa, Cinda, Haggar Gobotit Small Foot 1987 Action Force: The Movie Scarlett The Little Troll Prince Rouva Bjørn, noita 1988 Rokkaava Judy Jetson Zippy Kodittomat koirat ja ison jäljen arvoitus Whopper, Collette The Good, the Bad, and Huckleberry Hound sivuäänet Scooby-Doo ja ihmeellinen ihmissusi Googie, Repulsa The Flintstone Kids' Just Say No Special Betty Bricker, rouva Gravelson, naiskuuluttaja Repe Sorsan haamujengi Melissa Väiski videojukkana sivuäänet 1992 Bugs Bunny's Creature Features sivuäänet Tom ja Jerry panevat kaupungin sekaisin nainen 1993 I Yabba-Dabba Do! Betty Rubble Jonny's Golden Quest 3-DAC == Lähteet == == Aiheesta muualla == * Voice Chasers Luokka:Yhdysvaltalaiset oopperalaulajat Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1944 syntyneet Luokka:Elävät henkilöt
Unkarin alle 20-vuotiaiden jääkiekkomaajoukkue

Liitto Magyar Jégkorong Szövetség Päävalmentaja Balázs Ladányihttps://www.eliteprospects.com/team/1665/hungary-u20/team-staff-history Viitattu 13.4.2024 Sarjataso 1\. divisioona Eniten pisteitä Balázs Somogyi: 37https://www.eliteprospects.com/team/1665/hungary-u20/stats/all-time?sort=PTS Viitattu 13.4.2024 Ensimmäinen peli Itävalta 19–3 Unkari (Klagenfurt, Itävalta; 7. maaliskuuta 1980) Suurinumeroisin voitto Unkari 28–0 Meksiko (Debrecen, Unkari; 11. marraskuuta 1992) Suurinumeroisin tappio Itävalta 19–3 Unkari (Klagenfurt, Itävalta; 7. maaliskuuta 1980) Maailmanmestaruuskilpailut kultaa: 0 hopeaa: 0 pronssia: 0 Unkarin alle 20-vuotiaiden jääkiekkomaajoukkue edustaa Unkaria jääkiekossa alle 20-vuotiaiden kansainvälisissä otteluissa. Joukkue ei ole koskaan pelannut maailmanmestaruuskilpailujen pääsarjassa. Joukkueen paras sijoitus maailmanmestaruuskisoissa on vuoden 1996 B-sarjan neljäs sija. Joukkuetta on valmentanut myös suomalainen Jarmo Tolvanen, kaudella 2017–2018. == Sijoitukset maailmanmestaruuskilpailuissa == * 1980 – B-sarja; 8. * 1983 – C-sarja; 3. * 1984 – C-sarja; 2. * 1985 – C-sarja; 2. * 1986 – C-sarja; 5. * 1988 – C-sarja; 6. * 1990 – C-sarja; 7. * 1991 – C-sarja; 7. * 1992 – C-sarja; 5. * 1993 – C-sarja; 3. * 1994 – C-sarja; 5. * 1995 – C1-sarja; 2. * 1996 – B-sarja; 2. * 1997 – B-sarja; 7. * 1998 – B-sarja; 5. * 1999 – B-sarja; 8. * 2000 – C-sarja; 4. * 2001 – 2. divisioona; 7. * 2002 – 2. divisioona; 6. * 2003 – 2. divisioona, lohko B; 1. * 2004 – 1. divisioona, lohko A; 6. * 2005 – 2. divisioona, lohko B; 1. * 2006 – 1. divisioona, lohko B; 6. * 2007 – 2. divisioona, lohko A; 1. * 2008 – 1. divisioona, lohko B; 4. * 2009 – 1. divisioona, lohko B; 6. * 2010 – 2. divisioona, lohko A; 2. * 2011 – 2. divisioona, lohko B; 2. * 2012 – 2. divisioona, lohko A; 3. * 2013 – 2. divisioona, lohko A; 2. * 2014 – 2. divisioona, lohko A; 1. * 2015 – 1. divisioona, lohko B; 6. * 2016 – 2. divisioona, lohko A; 1. * 2017 – 1. divisioona, lohko B; 1. * 2018 – 1. divisioona, lohko A; 6. * 2019 – 1. divisioona, lohko B; 3. * 2020 – 1. divisioona, lohko B; 1. * 2021 – 1. divisioona, lohko A:n turnaus peruttiin koronaviruspandemian takia. * 2022 – 1. divisioona, lohko A; 6. * 2023 – 1. divisioona, lohko A; 4. * 2024 – 1. divisioona, lohko A; 5. == Katso myös == * Unkarin jääkiekkomaajoukkue == Lähteet == == Aiheesta muualla == * Unkarin jääkiekkoliiton viralliset sivut * Unkari nationalteamsoficehockeyssä Luokka:Nuorten jääkiekkomaajoukkueet Luokka:Unkarin jääkiekko
Stacy Silver

Stacy Silver (s. 7. toukokuuta 1981) on tšekkiläinen pornonäyttelijä ja alastonmalli. Hän on esiintynyt yli sadassa pornoelokuvassa ja myös ohjannut niitä. == Valikoitu filmografia == Esiintyjänä * Christophe's Beautiful Girls 7, Evil Angel Video * Millionaire 1, Private * Pickup Babes 5, Odyssey Group Video * Rocco's Reverse Gang Bang 1, Evil Angel Video * Silvia Saint Revealed, Metro Home Video * Sport Fucking 2, Red Light District Ohjaajana * Dirty Lesbian Pleasures, Metro Home Video * Planet Silver 1, Fusxion * Planet Silver 2, Fusxion * Pussy Eaters, Metro Home Video == Ehdokkuudet == *2003 AVN Award -ehdokkuus – Best Sex Scene in a Foreign-Shot Production – Killer Pussy 9 kanssaan Maryka, Tarzzan ja Nacho Vidal *2003 FICEB Ninfa -ehdokkuus – Best Starlet – Santitas y Diablos *2004 AVN Award -ehdokkuus – Female Foreign Performer of the Year *2004 FICEB Ninfa -ehdokkuus – Best Actress – Hot Property *2005 AVN Award -ehdokkuus – Best Sex Scene in a Foreign-Shot Production – Millionaire kanssaan Simony ja George Uhl *2006 AVN Award -ehdokkuus – Female Foreign Performer of the Year *2007 AVN Award -ehdokkuus – Best Sex Scene in a Foreign-Shot Production – Sonya & Priscila kanssaan Priscila Sol, JPX, Claudio Melone, Neeo ja Charlie == Lähteet == Luokka:Tšekkiläiset pornonäyttelijät Luokka:Elävät henkilöt Luokka:Vuonna 1981 syntyneet
Kiinankuusi

Kiinankuusi (Picea asperata) on kuusien sukuun (n. 35 lajia) kuuluva ainavihanta puu. Kiinankuusella on tummansinertävänvihreät neulaset, jotka muistuttavat hopeakuusen neulasia. Hopeakuusella on oksanhaarojen kärkisilmut lyhyempiä, ja kävyt pienempiä ja pehmeäsuomuisia, mutta kiinankuusella kärkisilmut ovat jopa 12 mm ja käpysuomut kovia. Puu voi kasvaa yli 15 metriä korkeaksi ja kuori on tummanpunertavanharmaa. Alemmat haarat ovat pitkät ja alaspäin kaartuvat, ja ylemmät voivat kaareutua ylöspäin. Laji on kotoisin Etelä-Kiinan vuorilta. Se menestyy ainakin Etelä-Suomessa hyvin. == Lähteet == * === Viitteet === == Aiheesta muualla == * Arboretum Mustila: Kiinankuusi (Picea asperata) * iNaturalist: Picea asperata * Global Biodiversity Information Facility (GBIF): Picea asperata * Centre for Agriculture and Biosciences International (CABI): Picea asperata (dragon spruce) * Flora of China: Picea asperata * The Plant List: Picea asperata Luokka:Kuuset Luokka:Uhanalaiset kasvit
Gilbert- ja Marshallinsaarten valtaus

Gilbert- ja Marshallinsaarten valtaus oli Yhdysvaltain toisessa maailmansodassa tekemä operaatio Gilbert- ja Marshallinsaarille. Japani oli miehittänyt molempien saariryhmien saaret joulukuussa 1941. Operaatio alkoi 20. marraskuuta 1943, kun liittoutuneet tekivät maihinnousun Tarawan, Makinin ja Abemaman saarille. Saaret saatiin vallattua helmikuuhun 1944 mennessä ja niitä käytettiin myöhemmin hyödyksi Mariaanien taistelussa. Marshallinsaarista saatiin kuukauden aikana vallattua Kwajaleinin, Majuron ja Enewetakin saaret. Wotjen, Milin, Maloelapin ja Jaluitin saaret pysyivät japanilaisten hallussa sodan loppuun asti vuoteen 1945. Luokka:Tyynenmeren sodan taistelut toisessa maailmansodassa Luokka:Yhdysvaltain taistelut Luokka:Vuoden 1943 sotahistoria Luokka:Vuoden 1944 sotahistoria